นอกจากนี้ กรมป่าไม้ยังประสบความสำเร็จในการเพาะเลี้ยงแมลงเบ้ากุดจี่ขนาดยักษ์ (แมลงกุดจี่) สำเร็จอีกด้านนางลีลา กล่าวเสริมว่า แมลงกุดจี่ในประเทศไทยประมาณ 237 ชนิด กุดจี่บ้านมีขนาดเล็กเป็นที่รู้จักและพบเห็นทั่วไป แต่แมลงเบ้ากุดจี่ยักษ์หายาก มีชื่อทางวิทยาศาสตร์ว่า Heliocopris bucephalus Fabricius ลูกเบ้ามีขนาดใหญ่เกือบเท่าลูกเปตองคือมีเส้นผ่าศูนย์กลาง 6.5-8.5 ซม. ตัวแมลงกุดจี่ส่วนอกกว้าง 2.2-3.0 ซม. ลำตัวยาว 3.6-5.0 นับว่าเป็นแมลงมหัศจรรย์ตัวใหม่แห่งปี 2549 ก็ว่าได้ ซึ่งต่อไปคาดว่าจะสามารถสนับสนุนให้เกษตรกรเพาะเลี้ยงเป็นสัตว์เศรษฐกิจสร้างรายได้ให้ประเทศต่อไปนางลีลา กล่าวอีกว่า เบ้ากุดจี่ยักษ์ถือเป็นแมลงสวยงามมีคุณค่าควรแก่ การสะสม โดยจัดเป็นของที่ระลึกให้ชาวต่างชาติขายได้ในราคาตัวละ 100-300 บาท ขณะที่คนไทยนิยมบริโภคแมลงเบ้ากุดจี่เป็นอาหาร โดยเฉพาะภาคอีสาน เช่น ที่ จ.สกลนคร อุดรธานี และทางภาคเหนือจ.เชียงใหม่ เป็นต้น ที่สำคัญที่ผ่านมาเห็นว่าแมลงเบ้ากุดจี่มีขายจำกัดเฉพาะพื้นที่เท่านั้น เพราะเป็นแมลงที่หายากมีปริมาณน้อย และนับวันจะเริ่มใกล้สูญพันธุ์ หากเก็บมาบริโภคอย่างเดียวโดยไม่รู้จักเพาะเลี้ยงและจัดการขยายพันธุ์
แมลงเบ้ากุดจี่ในประเทศไทยประมาณกี่ชนิด 
237 ชนิด